Luis Moroder

Luis Moroder (nasciù ai 6 de dezëmber 1940; mort ai 18 de mei 2024 a Minca) ie n studiëus de chimica dl peptide de Gherdëina. Ël ie stat un di primes a nrescì sun i ormons peptide y coche chisc va adum cun la membranes dla zeles. 

Do chë iel jit inant a nrescì autri sitemes dla natura che à mpurtanza tla medejina. Chisc ie i inibitëures dl protein, i collagens y la proteines sintetiches.

De si tuedes ie de mpurtanza che l à purtà pro che chisc sistems ie uni adurvei y svilupei tla chimica organica, tla biofisica y tla biologia moleculera. 

E4l à laurà pea tl stude publicà te cin libri de Houben-Weyl Methods of Organic Chemistry, Synthesis of Peptides and Peptidomimetics. Dal ann 2008 ie Luis Moroder  l diretëur de Journal of Peptide Science la plata ufiziela dla European Peptide Society.

 Si vita scoles y cariera 
Luis Moroder à studià chimica tla università de Padua y ie deventà dutor l ann 1965 cun na tesis sun la sintesa dl S-peptide dla ribonuclease A lauran tl lauratuere  de Ernesto Scoffone tl istitut de chimica organica. L ann 1968 iel jit pra la grupa de Klaus H. Hofmann tla University of Pittsburgh per lauré sun la sintesa chemica dl hormon adrenocorticotropich . 

Moroder à fat si abilitazion l ann 1971 tla Università de Padua sun la chimica di prudoc naturei. 

L ann 1975 iel deventà cunlauradëur tl Max-Planck-Institut für Biochemie (MPIB) a Martinsried sota a  . 

Ti ani 1991 nchin 2008 iel stat diretëur dl lauratuere per chimica bioorganica tl Istitut Max Planck a Martinsried. Dal  1994 iel nce profesëur tla Università de Minca.

 Nrescides 
Moroder à scumencià si tuedes sun i peptides cun la sintesa dl S-peptide dl ribonuclease Ay cun studiesdl complex protein-peptide. L fova una dla prima desmustrazion dl prinzip tlé-śaradura dl rezeptor peptide ormonn.

Ël à laurà sun la sintesa dl adrenocorticotropin radioactiv, lëur che fova l prim ejëmpl de stude de na sintesa di ormonns peptide dla persona.

Si lëur tl Max Planck Institut a Martinsried fova dl viëres dl sistem gastrin/cholecystokinin, che à mustra coche l ormonn vën recunesciù dal rezeptor passan tres la membrana.

Plu inant se al nteressà a sistemes dla biologia y tla medejina plu cumplichei.

Ël se à cruzià de questions fundamenteles che reverda l lubrì dla proteines.

. .

 Premi y uneranzes 

 1995: bedaia Max-Bergmann  dl Max Bergmann Kreis
 2004: premi Josef Rudinger dla  European Peptide Society
 2011: Dutor honoris causa dla Università Cergy-Pontoise, Paris
 2018: premi Akabori Memorial dla Japanese Peptide Society
 2020: premi Ernesto Scoffone dla Italian Peptide Society

 Vita persunela 

Luis Moroder ie cresciù su te Gherdëina. Ël ie l mut de Agnes Kostner de Stlujuc y de Heinrich Moroder de Doss che l tulova for pea a fe nrescides sun i minerai y curëc. Ël ie maridà cun Anne Marie Hellrigl. Ëi à na muta.

 Publicazions 

669 publications scientifiches.

 Notes 

Moroder, Luis
Moroder, Luis